དེ་ནས་དྲང་ང་མའི་བུ་དགུང་ལོ་བཅུ་གསུམ་ལ་སླེབས་པ་དང་དྲང་རྗེ་དང་མཉམ་དུ་སྔར་སྦས་པའི་བོན་དཔེ་རྣམས་ཚུར་བླངས།དྲང་རྗེ་བཙུན་པས་ན་རེ་ང་ནི་ལོ་རྒྱུས་ལ་དགའ་བོ་ཡོད་པས་མདོ་གཟེར་མིག་གི་ཤོག་སེར་མ་གཏོགས་གཞན་ཅི་ཡང་མི་དགོས་ཞེས་མདོ་གཟེར་མིག་ཉིད་བླངས་སོང་།ད་ལྟའི་མཁས་པ་མང་པོ་ཞིག་གིས་མདོ་གཟེར་མིག་ཉིད་དྲང་རྗེ་བཙུན་པས་གཏེར་ནས་དྲངས་ཞེས་བཤད་ཚུལ་རྣམས་ཀྱང་དེ་འདྲ་བ་ལས་བྱུང་བར་ངེས།དྲང་རྗེ་བཙུན་པས་མར་བ་སྟག་ལ་ཉིད་རང་ལ་བཀའ་དྲིན་ཆེ་པས་དེར་འབུལ་དགོས་ཞེས་མར་བ་སྟག་ལ་བོས་ཏེ།ཁྱོད་རང་དཔེ་བཅད་ཅིང་ཞི་དག་ལེགས་པོ་བྱོས།མ་དཔེ་མི་སྟེར་ཞེས་ཤོག་སེར་རྣམས་དྲང་སྟོན་རང་གིས་ཁྱེར་ནས་སོང་བར་བཤད་པ་སོགས་སུ་གཞིགས་ན་སྐབས་དེར་བོད་མི་རྣམས་ཀྱིས་ཡི་གེ་ལ་རྩིས་མཐོང་ཧ་ཅང་ཆེན་པོ་བྱེད་དུ་ཡོད་པའང་ཤེས་ཐུབ།